Radulphus Northam
Radulphus Northam, nomine nativo pleno Ralph Shearer Northam (die 13 Septembris 1959 natus Nassawadox in oppido) est politicus Virginiae in Civitatibus Foederatis Americanis.

In oppido Onancock educatus est, quae in eadem paeninsula iacet, Litus Orientale nuncupata, atque oppidum nativum. Eruditus est apud Institutum Militare Virginiense urbis Lexington et Collegium Medicum Virginiae Orientalis in urbe Norfolcia. Ab anno 1984 annos octo medicus iuxta exercitum Civitatum Foederatarum variis muneribus meruit, videlicet paediatrus apud  urbis Antoniopolis, neurologus puerilis apud  Vasingtoniae in urbe, apud  in Germania curator militum qui in primo bello Iracensi vulnerati erant. Ab anno 1992 neurologus puerilis operam dat iuxta  Norfolciae in urbe.

Senator Virginiae pro factione democratica anno 2007, iterum anno 2011 electus est. Anno 2013 officium gubernatoris vicarii (Lieutenant Governor) petivit, bono successu, eodem tempore quo Terentius McAuliffe gubernator factus est. Cui successor Northam ipse, comitiis die 7 Novembris 2017 victor, gubernator electus est.

Bibliographia 

 Ben Jacobs, "Virginia governorship: Democrat Ralph Northam wins 'bellwether' race" in The Guardian (7 Novembris 2017)
 Fenit Nirappil, "Why Ralph Northam doesn’t call Trump a ‘narcissistic maniac’ anymore" in Washington Post (3 Octobris 2017)

Nexus externi 

 Situs privatus

Homines vivi
Nati 1959
Politici Civitatum Foederatarum
Incolae Virginiae
Alumni Instituti Militaris Virginiae
Alumni Collegii Medici Virginiae Orientalis
Medici Civitatum Foederatarum
Milites Civitatum Foederatarum